gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl pt gl gl gl gl gl gl gl gl zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Un millón de euros para 'convencer' sobre o decretazo
Sábado, 24 de setembro de 2022
A campaña de propaganda comezará en setembro
A Xunta confirma no Parlamento o gasto previsto co decreto da lingua no ensino. Para o BNG é un desbalde "obsceno" que evidencia que o PP esquece a suposta "austeridade".
Tags: Afonso Cabaleiro Bieito Lobeira decretazo
Afonso Cabaleiro, secretario xeral de Medios, nunha comparecencia anterior no Parlamento
"É obriga do Goberno que os pais coñezan as medidas", xustificaba esta cuarta feira en comisión parlamentaria o secretario xeral de Medios, Afonso Cabaleiro. O alto cargo dependente directamente da Presidencia da Xunta argumentaba así a prol do dispendio que o executivo pretende facer co obxectivo de publicitar o decreto sobre as linguas no ensino.
Cabaleiro confirmou así a información aparecida xa en semanas pasados no Diario Oficial das Comunidades Europeas ao respecto dunha campaña institucional para a divulgación dos "novos valores" que a Xunta pretende en materia lingüística. Segundo os datos levados á Cámara por Afonso Cabaleiro serán un total de 819 mil euros máis o IVE, é dicir, arredor dun millón de euros.
O concurso público para elixir a empresa que levará a cabo o proxecto está xa aberto e, teimou Cabaleiro, en que a propia campaña de propaganda "servirá tamén para fomentar a lingua galega no marco da política de defensa do galego do Goberno". "Facemos menos campañas e gastamos menos diñeiro en campañas máis importantes", retrucou Cabaleiro diante das acusacións da oposición parlamentaria.
"Obsceno gasto para impoñer o español", acusa o BNG
Respondía o secretario xeral de Medios á interpelación de Bieito Lobeira, voceiro en materia de Lingua do grupo parlamentario do BNG, quen lle adicou os cualificativos de "indecente" e "obscena" á campaña de propaganda que Cabaleiro confirmou que a Xunta levará adiante desde o próximo mes de setembro e coincidindo co inicio do curso escolar.
"Cando se trata de impoñer o español o PP non repara en gastos nin fala de austeridade", censurou Bieito Lobeira. O deputado nacionalista denunciou que o goberno Feijoo "ri do país" con este tipo de iniciativas. Para o Bloque, no actual contexto de crise, "e mentres proclama a contención de gasto en políticas industriais ou de emprego, é perverso e inmoral" que se destine un millón de euros "só para proxectar propagandísticamente un decreto que foi rexeitado por todo o mundo, dende a comunidade educativa, ás institucións oficiais da lingua, as tres universidades, oposición política e grande parte da sociedade".
En opinión de Lobeira, a teima en sacar á luz esa campaña malia o elevado custo é unha evidencia clara da convicción que o propio Goberno ten "do rexeitamento que produce" o decretazo. E advertiulle o deputado nacionalista a Cabaleiro: "Ao PP faríalle falta todo un ministerio de propaganda para poder xustificar perante a sociedade a cruzada que están facendo contra o galego".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto